da da da da da da nb da da da da da da da da da da da da da da da en en
Miniputterne snuppede det tredje ungdoms-DM - Svanholm Cricketklub
Søndag d. 27. september 2015 kl. 23:34 af Henrik Pfaff
I forhold til hvor mange gange vore ungdomshold har vundet danske mesterskaber er det ikke så forfærdeligt mange gange at vi har kunnet drage hjem fra Fredericia, hvor miniputmesterskaberne afholdes, med et miniput-DM, der ganske vist er uofficielt , men vi bryster os gerne med det, når det lykkes os at vinde.
Vi var ikke truet i nogen af vore tre kampe i den indledende runde mod Køge, AB og Glostrup og finalen mod Køge blev også vundet sikkert med 140-128.
Vinderne: Alam Musa, Adyan, Subhaan, Ahmed, Sami og Ali med træneren : Said Alam
Træner Azan Ur-Rehman med sit hold: Elias, Kristian, Harris, Musa, Saif, Awais
Ingen af de jyske hold havde ønsket at deltage i A-gruppen og det kunne nok undre, da både Horsens, Sønderborg og Husum så ud til at have gode spillere på deres hold.
Dem fik vore 2. og 3. hold så fornøjelsen af at møde og det var for meget for dem. Vores andet- og tredjehold vandt lige så mange kampe, som de tabte, nemlig 3-3, men de havde det sjovt.
Moderne teknologi. Musa Mahmood Blev udstyret med et kamera, så han optog til DCF-brug begivenhederne i nærbillede
Tre om en gribe chance – og så ramte bolden midt imellem dem
Viktor har misforstået det med ”en keglen” lidt. Det gælder om at ramme bolden på keglen og ikke keglen
Fredericia havde som sædvanligt lavet et glimrende arrangement og havde også sørget for godt vejr, hvilket det har knebet lidt med nogle år.
Der var overraskende dygtig putter fra den nye klub Sønderborg, der endog kunne fortælle, at der snart kommer en ny klub i de sønderjyske nemlig Bov CC. For dem, der ikke kender den lille by Bov, kan fortælles, at den ligger tæt ved Kruså ved grænsen. Denne klub tæller efter sigende allerede 35 medlemmer og er ved at blive optaget som medlem af DCF.
Det var synd at ”head coach” Sonnich Thacker ikke kunne være med, når hans årgang nu endelig vandt, men han blev kapabelt erstattet af Said Alam for 1. holdet og Azan Ur-rehman og Ichtesham Asif, der tog sig af de øvrige hold. Sonnich har henlagt sine studier i efterårssemestret til England, men har lovet at være med igen, når han vender hjem.
Vi havde tre hold med – eller det samme som Husum. 18 spillere kunne det blive til – der er tre mere hjemme ”i stalden”, men trænerne havde vurderet, at de nok var lidt for små.
Alle vore tre hold med trænerne Said Alam, Ichtesham Asif og Azan Ur-rehman
Men at afdelingen under ledelse af Sonnich Thacker og Said Alam nu er oppe på 21 er imponerende – og de fortæller at vi er godt rustet.